'n Wegbreek na Garden Route Game Lodge - Mooi Leefstyl
Geniet 'n wegbreek by die Garden Route Game Lodge net voor Mosselbaai en slegs 'n drie en 'n half uur ry vanaf Kaapstad. Ons het 'n naweek geniet by die Garden Route Game Lodge in hulle Sunset Ridge kamers en het dit so baie geniet, ons wou nie huistoe gaan nie. Die lekker ding van die Garden Route Game Lodge is die feit dat dit naby genoeg is aan die stad, maar net ver genoeg weg is om 'n hele ander ervaring as die normale te hê en een met die natuur en wilde diere te wees. Die area is Malaria vry, wat nog 'n groot voordeel is en jou baie onnodige mediese besoeke te spaar en jy kan ook die reservaat maklik besoek sonder 'n 4×4. Dit is 'n groot voordeel vir paartjies wat nie 'n 4×4 het nie. Dit is 'n privaat wild reservaat en 'n oases waar jy jou skoene kan uitskop en net ordentlik kan ontspan sonder om jouself te bekommer om enige iets te doen nie.
Die Garden Route Game Lodge het 'n groot restaurant area met 'n buite dek wat oor die reservaat uitkyk. Daar is ook 'n kroeg area waar jy drankies kan geniet en 'n winkeltjie wat oulike geskenkies verkoop as jy iets wil koop om jou wegbreek te onthou.
Hulle is ook besig om 'n splinternuwe swembad area te bou, wat ons ongelukkig nie afgeneem het nie, want dit was nog in die finale bou proses en amper klaar. Dit gaan fantasties wees en ons het die planne daarvan gesien en ook die bou perseel besoek. Ons kan al klaar ons self in dink hoe jy 'n heerlike drankie langs die swembad kan geniet en in die Afrika son lê en ontspan. Ons het bevestiging gekry dat die spa area asook die swembad area nou voltooi is en gereed is vir gaste om te geniet.